Alyssa Dezek

Aryanna Alyssa Mohamed Hafidz (lahir 24 April 2008) merupakan seorang pelakon, penyanyi dan selebriti internet Malaysia. Beliau telah mencipta sejarah sebagai selebriti internet termuda negara yang berjaya tersenarai dalam carta 5 Teratas YouTube Malaysia. Alyssa telah mengumpulkan sebanyak 4.7 juta pengikut di saluran YouTube beliau, yang mana beliau menyanyikan lagu saduran Malaysia .

Kerjaya
Kerjaya hiburan Alyssa Dezek bermula apabila videonya menyanyikan lagu "Kun Anta" nyanyian asal Humood Alkhuder, sambil bermain ukulele menjadi tular di YouTube.

Beliau membuat penampilan televisyen pertamanya menerusi rancangan Ceria All-Star di Astro Ceria ketika baru berusia tujuh tahun. Pada tahun 2018, beliau tersenarai sebagai salah seorang peserta Ceria Megastar. Alyssa juga pernah muncul dalam rancangan televisyen kanak-kanak Chiki Boom terbitan Radio Televisyen Malaysia (RTM),

Penampilan sulungnya dalam bidang lakonan ialah menerusi drama Patahnya Sebelah Sayap yang dibintangi oleh Aeril Zafrel dan Ummi Nazeera, seterusnya memegang watak pesakit leukemia bernama Zai dalam telefilem Ana Anak Ibu lakonan bersama Puteri Balqis. Sebagai penyanyi, Alyssa muncul dengan single "Lagu Untuk Kamu" yang dikeluarkan pada November 2019 di bawah label Xeno Music. Lagu tersebut telah memperoleh 63 juta tontonan di YouTube dengan 910,000 tanda suka, sekaligus direkodkan sebagai video dengan tontonan terbanyak di YouTube Malaysia. Lagu lain beliau termasuk "Ma dan Pa", "Bintang" dan "Duniaku".

YouTube
Kerjaya YouTube Alyssa bermula pada 2012 apabila ibu beliau, Suzanne Dezek memuat naik klip video beliau menyanyikan lagu saduran ketika hanya berusia 4 tahun. Hasil pendapatan beliau daripada saluran YouTube beliau, di mana beliau telah mengumpulkan 3 juta pengikut dengan videonya telah meraih 300 juta tontonan. Menurut kajian oleh laman penjejak media sosial Social Blade, dianggarkan bahawa pendapatan Alyssa dari YouTube mencecah sebanyak RM29,942 hingga RM427,250.

Semasa Perintah Kawalan Pergerakan akibat penularan pandemik COVID-19 di Malaysia, saluran YouTube Alyssa menerima jumlah langganan paling tertinggi. Alyssa mencipta rekod sebagai satu-satunya selebriti Malaysia yang tersenarai dalam carta 10 Teratas YouTube Malaysia dengan menduduki tangga ke-9.

Kehidupan peribadi
Alyssa Dezek dilahirkan di Kuala Lumpur dan merupakan anak sulung daripada dua beradik kepada pasangan Suzanne Sahri Dezek dan Hafidz Dezek, adik lelakinya ialah Aaron Dezek. Beliau mendapat pendidikan di Sekolah Rendah Kebangsaan Danau Kota, Kuala Lumpur. Selain itu, beliau juga berkemahiran bermain gitar, ukulele dan biola.

Pada November 2018, Alyssa dimasukkan ke hospital selama lima hari akibat penyakit apendiks selepas mengadu sakit perut. Beliau diberi rehat daripada penggambaran dua drama lakonannya.

Alyssa telah memiliki kereta kenderaan pelbagai guna (MPV) Toyota Vellfire yang dibelinya pada harga RM250,000, hasil dari pendapatannya sebagai selebriti YouTube.

Filemografi

Drama
 Tahun Tajuk Watak Saluran TV Catatan 2016 Patahnya Sebelah Sayap Tasha TV3 Drama pertama 2018 Patahnya Sebelah Sayap 2 2018–2019 Selafaz CintaTalia Astro Prima 2019 Jodoh-Jodoh Annisa Sofea 2022 Skuad Detektif KBAT Trisha Astro Ceria

Drama web
 Tahun Tajuk Watak Rangkaian 2021 Ganjil Nabila (kecil) Viu 2023–2024 W: Two Worlds Adik Aliff

Telefilem
 Tahun Tajuk Watak Saluran TV Catatan 2017 Kasut Bola Pink Rania Astro First Eksklusif Telefilem pertama Ana Anak Ibu Zai Astro Citra Lambor Kanan Belakang Dewan Ariana Astro Prima Dikreditkan sebagai Aryanna Alyssa Jangan Sembelih Merah Saerah TV3 2018 Ghahim Takut Nak Azan Shagifah Ghosmilah Vlog Laura Laura NTV7 Mimpi Sumi Eyda Senarai Raya Papa Lieya TV3 Bebel Mawar TV1 2019 Raya Kali Ini Qalisya TV3 2022 Sejenis Raya Senariounion Alisha Astro Warna

Televisyen
 Tahun Tajuk Peranan Saluran TVCatatan 2015 Ceria All-Star Peserta Astro Ceria2016 Wanita Hari Ini Tetamu Jemputan TV3 2017 Motif Viral Astro Ria Meja Bulat Sepahtu Astro Warna 2018 Ceria MegastarPeserta Astro Ceria 2019 ''Chiki BoomPengacara TV2

Diskografi
+Single Tahun Tajuk Lagu Penyanyi Catatan2017Lagu tema Ana Anak IbuLagu tema Jangan Sembelih Merah2019202020232025Maulana ArdiansyahAra Aziz, Qadejah Aliff Syukri & Cik B

Anugerah dan pencalonan
TahunAnugerahKategoriKeputusanRuj.2020Anugerah Bintang Popular Berita Harian ke-33Artis Baharu Wanita Popular2021Anugerah MeleTOP Era 2021BBNU Meletop  N/A

Rujukan

Pautan luar





Kategori:Kelahiran 2008
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon kanak-kanak Malaysia
Kategori:Penyanyi wanita Malaysia
Kategori:Penggiat YouTube Malaysia